Чадзель

Ча́дзель — вёска ў Пружанскім раёне Берасьцейскай вобласьці. Уваходзіць у склад Сухопальскага сельсавету. Мінуўшчына За расейскім часам — у Сухопальскай воласьці Пружанскага павету Гарадзенскай губэрні, уласнасьць Швыкоўскіх. За польскім часам — у гміне Сухопаль Пружанскага павету Палескага ваяводзтва. 10 жніўня 1921 року Мар’ян Тадэвуш Дзяконскі прадаў фальваркі Чадзель, Гарадзечна, Аннопаль, Казімераў, Клятное, Трусавіцы, Бекесоўшчына Юзэфу Драгайму. У раёне Чадзелю ў пачатку нямецка-савецкай вайны 1941 року адбываліся баі адыходзячых частак Чырвонай Арміі з нацысцкімі. 29 чэрвеня за дапамогу чырвонаармейцам былі расстраляныя 14 жыхароў вёскі. 6 жніўня таго ж року ў Гайнаўцы (цяпер у Польшчы) былі закатаваныя яшчэ 16 жыхароў Чадзелю, абвінавачаныя ў супрацы з бальшавікамі. Братэрская магіла ў Гайнаўскім павеце захавалася. Агулам падчас правядзеньня акцыі «Прыпяцкія балоты» былі забітыя 38 чадзельцаў. Да 2006 року вёска ўваходзіла ў склад Роўбіцкага сельсавету. Рашэньнем Берасьцейскага абласнога савету дэпутатаў №261 7 верасьня 2006 сельсавет скасаваны, яго вёскі ўлучаныя ў склад Сухопальскага сельсавету. Насельніцтва 2010 год — 61 чалавек 1999 год — 107 чалавек У мастацтве Эпізод бітвы ў раёне вёсак Чадзель, Роўбіцк, Піняжкі паміж адступаючымі савецкімі і надыходзячымі нацысцкімі войскамі адлюстраваны на карціне мастака з Пружаншчыны Фёдара Парфяновіча «Чадзельскі бой». Крыніцы